Thore Myrvang

Thore Embretsen Myrvang (født 21. januar 1858 i Tynset, død 9. juli 1939 i Stor-Elvdal) var en norsk skolemann og politiker for Arbeiderdemokratene.

Han tok lærereksamen ved Hamar seminar i 1877 og blei samme høst lærer i Stor-Elvdal. Fra 1911 til 1915 var han konstituert som skoledirektør i Hamar stift.

Myrvang var medlem av herredsstyret i Stor-Elvdal det meste av tida fra 1889 til 1925. Han var ordfører i tre perioder: 1902–04, 1914–16 og 1923–25. Han var oppmann i amtstinget 1914–15 og formann i fylkestinget 1923–25. Han leda Hedmark fylkesskolestyre 1924–30.

Ved valga i perioden 1894–1903 var han valgmann. Han var stortingsrepresentant for ulike kretser i Hedemarkens amt fra 1895 til 1909 og fra 1916 til 1918. Han var vararepresentant 1892–94 og 1913–15. Han var først medlem av næringskomiteen, seinere av kirkekomiteen og også av flere spesialkomiteer. Fra 1895 til 1900 var han innvalgt fra Venstre. Han gikk så over til Arbeiderdemokratene. Han var mye brukt i offentlige komiteer og kommisjoner. 

Myrvang dreiv fra 1896 gården Westgård og var i flere år formann i Norsk Bonde- og Småbrukerlag.

Han var innehaver av 7. juni-medaljen og Haakon VIIs jubileumsmedalje.

Thore Myrvang var bror til politikeren Tore Aaen, og de satt noen perioder samtidig på Stortinget.

Referanser

Eksterne lenker 
 

Stortingsrepresentanter fra Venstre
Stortingsrepresentanter fra Arbeiderdemokratene
Stortingsrepresentanter for Hedemarkens amt
Stortingsrepresentanter 1895–1897
Stortingsrepresentanter 1898–1900
Stortingsrepresentanter 1901–1903
Stortingsrepresentanter 1904–1906
Stortingsrepresentanter 1907–1909
Stortingsrepresentanter 1916–1918
Ordførere i Stor-Elvdal
Norske skolefolk
Norske bønder
Personer fra Tynset kommune
Personer fra Stor-Elvdal kommune